অনেকেই বলে থাকেন, তিনি কী ছিলেন। আর কী হয়েছেন। মহম্মদ আজহারউদ্দিনকে আজ অনেকেই অন্য চোখে দেখেন। তাঁর সম্পর্কে অনেকের ধারণাও অন্যরকম। অথচ আজহার কিন্তু মোটেও সেরকম ছিলেন না। খুব সহজ সরল একজন মানুষ ছিলেন তিনি। আন্তর্জাতিক ক্রিকেটে আজহারের অভিষেক ঘটে ২১ বছর বয়সে। অভিষেকেই তিনটি শতরান করে বিশ্বক্রিকেটের আকর্ষণ কেড়ে নিয়েছিলেন আজহার। ক্রিকেটার হিসেবে নাম করার আগে স্টেট ব্যাংকের একজন সামান্য কেরানি ছিলেন তিনি। ক্রিকেটে নাম করে ফেলার পরে স্টেট ব্যাংকে আজহারের পদমর্যাদা বাড়ে। কেরানি থেকে ব্র্যাঞ্চ ম্যানেজার হয়েছিলেন আজহার। 
আরও পড়ুন
ক্রিকেট মাঠে কেন কলার তুলে রাখতেন আজহার? কারণ জানলে চমকে যাবেন
সত্যিই কি টাকার বিনিময়ে দেশকে বেচে দিয়েছিলেন আজহার? জেনে নিন সত্যিটা
ধর্মভীরু ছিলেন এই শিল্পী ক্রিকেটার। কেরিয়ারের মধ্যগগনে যখন আজহার, তখনও প্রার্থনা করার মাদুর সঙ্গে নিয়ে যেতেন বিভিন্ন সফরে। এ হেন আজহার অমিতাভ বচ্চনের বড় ভক্ত ছিলেন। একবার ‘বিগ বি’র জন্য মায়ের হাতে মার পর্যন্ত খেতে হয়েছিল আজহারকে। আজহারের মা-বাবা চাইতেন না ছেলে সিনেমা দেখুক। একবার বাড়িতে কিছু না বলে আজহার ‘শোলে’ সিনেমা দেখতে গিয়েছিলেন। তাঁর মা ব্যাপারটা জানতে পারেন। তার পরে আজহারকে প্রচণ্ড মারধর করেন। এ হেন সহজ-সরল ছেলেটির গায়ে কীভাবে যে কলঙ্কের দাগ পড়ে গেল সেটাই আশ্চর্যের।